ועדת הכספים, כנסת 15, פרוטוקול מספר 389, 2002-03-13 09:00

יעקב ליצמן: אני פותח את ישיבת ועדת הכספים.

יעקב ליצמן: אנחנו פותחים באישור מוסדות ציבור לעניין סעיף 46 לפקודת מס הכנסה שאושר בוועדת המשנה לעמותות, מס' 38985/02.

יעקב ליצמן: ביקשו כאן נתונים לגבי החברה הזרה.

יעקב ליצמן: אנחנו מביאים לאישור את כל העמותות.

יעקב ליצמן: מי בעד?

יעקב ליצמן: מי נגד?

יעקב ליצמן: אין.

יעקב ליצמן: אושר.

יעקב ליצמן: תודה רבה.

יעקב ליצמן: אני מביא להצבעה את אישור מוסדות ציבור לעניין סעיף 46 לפקודת מס הכנסה ולעניין סעיף 61 לחוק מיסוי מקרקעין, מס' 737922/02.

יעקב ליצמן: אני מביא להצבעה את כל העמותות חוץ מהתזמורת האנדלוסית הישראלית, עמותה מס' 580253250.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: שינוייים בתקציב לשנת 2002.

יעקב ליצמן: אנחנו דנים בפנייה מס' 11.

דניאל לימור: מדובר בשינויים פנימיים בתקציב הפיתוח של הנהלת בתי המשפט.

דניאל לימור: הם מעבירים כסף מבינוי למחשוב.

יעקב ליצמן: אנחנו בקושי עשינו את התקציב וכבר מעבירים שלושה מיליון שקל לשיפור המבנים.

יעקב ליצמן: האם זה לא היה ידוע בהתחלה?

דניאל לימור: בין קביעת התקציב, הסכומים בתקנות, ועד שזה מאושר בפועל, ישנם כל מיני שינויים שאחר כך המשרדים מבצעים אותם, התאמות בתקציב עצמו לאחר שהוא מאושר.

יעקב ליצמן: מי בעד פנייה מס' 11, הנהלת בתי המשפט?

יעקב ליצמן: אני בטוח שגם חבר הכנסת פריצקי בעד הפנייה הזו.

יעקב ליצמן: אנחנו עוברים לפנייה מס' 14.

נועה יוצר: בקיצוץ של 2% שהיה אנחנו הורדנו את כל הכסף מהתוכנית של העתודה לניתוב והמשרד עכשיו מחזיר לשם כספים לפי הצרכים שלו, לייעוץ לשיחות השלום, לתכנון כללי של קווים.

נועה יוצר: בקיצוץ רוקנו משם את כל הכסף ומחזירים לשם כספים.

יעקב ליצמן: יוסי, אין בעיה.

יעקב ליצמן: מי בעד פנייה מס' 14?

יעקב ליצמן: אושר פה אחד.

יעקב ליצמן: תודה רבה.

יעקב ליצמן: אנחנו עוברים לפנייה מס' 15 16.

נועה יוצר: זה נחלים שמתייבשים בגלל שאיבות.

נועה יוצר: המעיינות שלהם מפסיקים לפקוע וחברת מקורות מזרימה לשם מים באופן מלאכותי.

נועה יוצר: אנחנו מחזירים לחברת מקורות כסף.

יעקב ליצמן: יש הרבה בארות פרטיות שאתם אמורים לגבות כסף מהם היטל הפקה.

יעקב ליצמן: עד כמה שידוע לי, יש שמונים מיליון שקל חובות.

יעקב ליצמן: האם אתם גובים את זה?

נועה יוצר: יש באמת בעיה בנציבות המים עם הגביה.

יעקב ליצמן: האם אין עיקולים?

יוסף יצחק פריצקי: תגישו תביעות לבית משפט, מה זה?

נועה יוצר: הם מגישים תביעות.

יעקב ליצמן: עד כמה שזכור לי, מדובר בחובות של הרבה מאוד שנים.

נועה יוצר: זה נכון.

נועה יוצר: עובדים עכשיו בנציבות המים דרך החשב הכללי על מערכת מחשב דומה למערכת מחשב של מס הכנסה שיכולה לעכב כל תשלום של המדינה לחייב מסוים.

נועה יוצר: מעדכנים את כל החייבים וכל תשלום מהמדינה שמגיע לו, ביטוח לאומי, פיצויים על קיצוץ במכסות מים, יעוקלו עד הסרת החוב.

יעקב ליצמן: הפעם אני אצביע בעד זה, אבל תתכונני לכך שבאחת הפניות הבאות של מים כשאני אעבור על זה אני אעכב.

יוסף יצחק פריצקי: מי מטפל בגביית החובות האלו?

נועה יוצר: לנציבות המים יש אגף לגבייה.

יוסף יצחק פריצקי: אדוני יזמין את האגף לגבייה של נציבות המים.

יוסף יצחק פריצקי: מה זה?

יעקב ליצמן: הפעם אנחנו נאשר את זה, אני לא אעכב את הפנייה הזו.

יעקב ליצמן: אבל אם אנחנו נניח בתוך חודש לא נשמע על משהו מסיבי שאתם עושים עם הגבייה הזו, יכול להיות שאנחנו נעכב את הדבר הזה.

יעקב ליצמן: מי בעד פנייה מס' 15 16?

יעקב ליצמן: אושר פה אחד.

סמדר אלחנני: אני רוצה להעיר פה הערה.

סמדר אלחנני: נציגת האוצר, את הבאת לי את הדף של 15, אבל לא הבאת לי את 16.

סמדר אלחנני: דף המחשב שישנו כאן הוא רק לגבי 15.

יוסף יצחק פריצקי: סמדר צודקת.

יוסף יצחק פריצקי: הבאת את פנייה 15 שבה את מורידה מתמיכות ומעבירה לרזרבה, ואין את הפנייה מס' 16 של מה את מוציאה מהרזרבה.

נועה יוצר: אני מתנצלת.

נועה יוצר: אני אבקש שידפיסו לי גם את פנייה מס' 16.

נועה יוצר: זה העברה של בדיוק אותו סכום מהרזרבה.

יעקב ליצמן: תסלחי לי, אבל אם כך, ההצבעה לפנייה 15 16 בוטלה ואני מבקש שתצאי עכשיו החוצה ותבקשי שיעבירו לנו זאת בפקס ואנחנו נעבור על זה עוד בישיבה הזו.

יעקב ליצמן: אנחנו עוברים לפנייה מס' 17 – יהודה ושומרון.

נועה יוצר: בשנת 2000 אושר תקציב של 37 מיליון ₪ לפיתוח תשתיות ביו"ש, פיתוח תשתיות מים, קווי מים, בריכות מים וחברת מקורות ביקשה לשנות קצת את הפרוייקטים, להכניס פרוייקטים אחרים לפי דחיפות.

נועה יוצר: ביטלנו את ההתחייבות הקודמות ואנחנו רוצים לאשר עכשיו הרשאות חדשות.

יוסף יצחק פריצקי: מה זה מפעלי מים "הסכמי שלום"?

יוסף יצחק פריצקי: הרי מתחת לכותרת מפעלי מים הסכמי שלום יכול להיות גידול חמניות.

נועה יוצר: אני לא יודעת למה קוראים לזה הסכמי שלום.

נועה יוצר: אני יכולה לומר לך אילו קווים אלה.

סמדר אלחנני: ממתי יצהר, אזור קריית ארבע, נגוהות, איתמר ובנימין מערב זה מפעלי שלום?

נוער יוצר: זה לא מפעלי שלום.

סמדר אלחנני: אבל, פה את הגדלת.

יוסף יצחק פריצקי: לאן הולך הכסף?

נועה יוצר: הכסף הולך להגדלת קווים, להגדלת בריכות.

נועה יוצר: מקומות שיש בהם בעיה באספקת מים בגלל שהתשתית קטנה מידיי או בגלל שאלו אזורים בעייתיים מבחינה ביטחונית ובשעה שיש בעיה של גניבות מים או של פיצוצים בקו אי אפשר לבוא ולתקן.

נועה יוצר: ולכן, אם נניח סוללים כביש עוקף אז מעבירים גם קו מים עוקף בתוואי הכביש הזה.

יעקב ליצמן: בהתחלה היססתי להצביע ועכשיו יותר קל לי.

יוסף יצחק פריצקי: אני לא רוצה שיעשו לי הרחבת התנחלויות באמצעות הבאת עוד מים.

יוסף יצחק פריצקי: המים שיש היום אמורים להספיק.

יוסף יצחק פריצקי: יש לנו התחייבות של המדינה שלא מרחיבים התנחלויות, למעט גידול טבעי.

יוסף יצחק פריצקי: מים הוא משאב.

יוסף יצחק פריצקי: אם זה הולך במקום מים שגונבים, אין לי ויכוח.

יוסף יצחק פריצקי: האם אפשר לראות את התוכנית?

נועה יוצר: בבקשה.

נועה יוצר: זה לא כל התוכנית, זה רק הפרוייקטים שמוחלפים.

יוסף יצחק פריצקי: קו עוקף יריחו, הגדלה של מתתיהו.

נועה יוצר: יש שם גידול טבעי מאוד רציני של יותר מ-2% או 4% בשנה שמקובל בכל הארץ וקווי המים האלו לא מספיקים.

יוסף יצחק פריצקי: אני לא אצביע על זה.

יוסף יצחק פריצקי: אני רוצה הסבר לאן זה הולך.

יעקב ליצמן: אני לא אצביע על זה עכשיו.

יוסף יצחק פריצקי: חבר הכנסת רז, יש פה בקשה להעברת מים.

יוסף יצחק פריצקי: אם אתה מאשר את זה, אני מאשר איתך.

יעקב ליצמן: בואו נחכה עם זה, כי היא בין כה וכה צריכה להביא לנו את דף המחשב שביקשנו.

נועה יוצר: אין בעיה, אבל זה לא הרחבת התנחלויות.

יוסף יצחק פריצקי: חבר הכנסת ליצמן, אם זה לא להרחבת התנחלויות, אני אצביע בעד.

יוסף יצחק פריצקי: אם זה קו עוקף וגנבו מים וצרכו לשפץ.

יוסף יצחק פריצקי: גבירתי נציגת הממשלה, אני מבקש שתצהירי לי פה לפרוטוקול שהדבר הזה הוא לא להרחבת ההתנחלויות אלא לשימור המצב הקיים, אוכל להצביע.

יוסף יצחק פריצקי: אני מבקש את ההצהרה שלך לדבר הזה.

נועה יוצר: יש יישובים שאספקת המים הקיימת פשוט לא מספיקה להם.

נועה יוצר: יש שם קווים ישנים.

יעקב ליצמן: היות ואת בין כה וכה צריכה לתת לנו את דף המחשב לגבי פנייה 16, אז נצביע על זה ביחד.

יעקב ליצמן: אני לא דוחה, נצביע היום.

אבי בלשניקוב: משרד המסחר והתעשייה בשיתוף התאחדות התעשיינים יוצא בקמפיין של קנה "כחול לבן".

אבי בלשניקוב: אנחנו רוצים לעלות עם הקמפיין הזה לפני חג הפסח, לפני הקניות הגדולות שמתרחשות.

יוסף יצחק פריצקי: מי עושה את הקמפיין?

אבי בלשניקוב: משרד המסחר והתעשייה באמצעות לשכת הפרסום הממשלתית.

אבי בלשניקוב: הכל לפ"ם.

אבי בלשניקוב: לפ"ם נטו.

יוסף יצחק פריצקי: זאת אומרת, זה כסף שהולך ללפ"ם.

אבי בלשניקוב: לפ"ם נטו.

יעקב ליצמן: מי בעד פנייה 24 25?

יעקב ליצמן: אושר פה אחד.

יעקב ליצמן: אנחנו עוברים לפנייה מס' 22 – חינוך.

סמדר אלחנני: מדובר בהגדלה לאמרכלות ולהקטין לחינוך יסודי.

יוסף יצחק פריצקי: על פניו זה נראה רע.

יוסף יצחק פריצקי: בחייך, להעביר משעות תקן לימוד לאמרכלות משרד?

אורי שוסטרמן: שאלו כאן למה להעביר משעות תקן לאמרכלות.

אורי שוסטרמן: הקיצוץ האחרון שבוצע במשרד החינוך, כמו בכל משרדי הממשלה, ה-flat האחרון, היה בסכום של כ- 93 מיליון במשרד החינוך.

אורי שוסטרמן: אנחנו, משרד האוצר, עשינו עם זה כראות עיננו, בעיקר באמרכלות ובכל מיני דברים כאלו.

אורי שוסטרמן: משרד החינוך אומר: תראו, זה חמור מידיי באמרכלות, אנחנו מווסתים את זה קצת בשעות לימוד.

אורי שוסטרמן: אלו שיקולים שלהם.

יוסף יצחק פריצקי: נציג משרד החינוך, תסביר לנו למה אתם לוקחים שעות חינוך בתקן של יסודי ומעבירים לאמרכלות.

משה שגיא: ערב הצבעת התקציב הייתה החלטה על קיצוץ 2% flat מתקציב המשרד.

משה שגיא: במסגרת ההחלטה הזו האוצר ביצע את ההפחתה בסעיפים שונים, כאשר בסעיף הזה שאנחנו עוסקים בו הוא הוריד שלושים מיליון שזה בערך 75% מתקנה מסוימת, ובתקנה אחרת זה קרוב ל-50%.

משה שגיא: למעשה, זהו תקציב שבלעדיו אין לאנשים היכן לשבת.

משה שגיא: זה תקציב שכר הדירה שמחויב על פי הסכמים וחוזים, תקציבי ארנונה לרשויות, וזה בנוסף לקיצוץ שחל בסעיף הזה כבר בהכנת התקציב, בסיס התקציב לשנת 2002, הסעיפים האלו ספגו קיצוצים במסגרת כל הקיצוצים שהיו לנו בפעולת המשרד.

משה שגיא: על פי החלטת השרה, הקיצוץ של 94 מיליון לא יחולו על פעולות המשרד בנוסף לקיצוצים שכבר חלו בהיקף של כ-15% בתקציבי הבסיס של 2002, אלא הקיצוץ של ה-94 מיליון יחול על תקציב שעות ההוראה שכמעט ולא חלו בהם קיצוצים בבסיס 2002.

יוסף יצחק פריצקי: אני לא יכול להרים את היד בעד קיצוץ שעות תקן בחינוך יסודי בשביל אמרכלות.

יעקב ליצמן: אתה מציג את הדברים בצורה גסה.

יעקב ליצמן: הוא אמר בסך הכל שעל זה לא היה קיצוץ ובזה היה קיצוץ בהתחלה ועכשיו הם מאזנים את הקיצוצים.

אבשלום וילן: אם מדובר באמרכלות אז אין לי בעיה להצביע על זה.

אבשלום וילן: עד עכשיו אני לא ראיתי את כל תוכנית הקיצוצים של משרד החינוך.

אבשלום וילן: לפי דעתי, היא מעוותת.

אבשלום וילן: אני שומע פוליטיזציה מרחיקת לכת.

אבשלום וילן: אני רואה איפה כן ואיפה לא עושים שם קיצוצים.

אבשלום וילן: מוסי רז הוא שה תמים מבחינת התביעות הפוליטיות שלו, לעומת מה שקורה בקיצוצים בחינוך, איפה כן איפה לא.

אבשלום וילן: ולכן, אני מוכן להצביע בעד הבוקר, אבל אני רוצה שבמהלך השבועיים הקרובים עד לישיבת הוועדה, לראות סוף סוף מהי תוכנית הקיצוצים במשרד החינוך.

יעקב ליצמן: אני מצטרף לדבריו של אבו, אלא שאני לא מדבר על שבועיים ימים, אלא עד הפנייה הבאה.

משה שגיא: אגב, תוכנית הקיצוצים הוצגה בוועדת החינוך של הכנסת.

משה שגיא: היא הוצגה עד הגרוש האחרון.

אבשלום וילן: אני הייתי בדיון וגם שם לא הבנתי.

אבשלום וילן: אם אתם מפירים חוזה שהוא חוזה כדת וכדין עם המועצות האזוריות על הסעות בקווי עימות, היום ראש מועצת שלומי דיבר על אוטובוסים ממוגנים, אבל אני לא מדבר על אוטובוסים ממוגנים, אבל בקו עימות צריך להסיע ילדים בסכום של חמישים מיליון שקל מכסף שאין בנמצא משום ששם אתם החלטתם לקצץ ולא במקומות אחרים.

אבשלום וילן: אני חושב שיש בעיה בסדר העדיפויות של השרה ואני רוצה שיהיה עליה דיון ענייני פה.

יעקב ליצמן: אנחנו נבקש זאת לקראת האישור הבא.

יעקב ליצמן: אגב, אני שומע שזה כבר מוכן ושזה כבר הוצג בוועדת החינוך.

אבשלום וילן: מפירים הסכמים כתובים.

משה שגיא: כל הסכם כפוף לחוק התקציב.

משה שגיא: אני לא בטוח שההסכם הזה הוא במסגרת הסכם משפטי שהוא מחייב אותנו.

יעקב ליצמן: איזה הסכם זה?

משה שגיא: זה הסכם שמדבר על מעבר פר קפיטה במועצות אזוריות, לעבור לתקצוב פר קפיטה בהסעות תלמידים, כאשר כתוב שההסכם הוא תקף וכל חמש שנים מחדשים אותו.

משה שגיא: שיעור ההשתתפות במועצות אזוריות בקו עימות הוא 100% והפחתנו אותו ל-90% וזה עדיין הכי גבוה.

יוסף יצחק פריצקי: אדוני היושב ראש, הרי ברור לנו שאנחנו צריכים לדעת מה נעשה שם במשרד הזה.

יעקב ליצמן: מי בעד פנייה מס' 22 – משרד החינוך?

יעקב ליצמן: מי נגד?

יעקב ליצמן: ה צ ב ע ה בעד- רוב נגד-1 אושר.

אבשלום וילן: כפוף לסיכום שביקשתי.

יעקב ליצמן: כן.

יעקב ליצמן: אנחנו עוברים לפנייה מס' 26.

יוסף יצחק פריצקי: זה המפלצת שיצרנו בחוק ההסדרים.

מוסי רז: האם זה עולה עכשיו כסף?

מוסי רז: אנחנו חשבנו שזה יחסוך כסף?

יוני גרטי: למעשה, תכלית הפנייה היא לתקצב את ועדת התכנון לפרוייקטים של תשתית לאומית.

יוני גרטי: אנחנו מתקצבים פה למעשה העסקה של מתכנן לוועדה, מזכיר ויועץ משפטי.

יעקב ליצמן: האם יש לי רוב לזה?

מוסי רז: לא, אני מצביע נגד.

מוסי רז: אנחנו נגד הוועדה, אז האם אנחנו נצביע עכשיו בעד מימון שלה?

מוסי רז: לא אמרו לנו בחוק ההסדרים שהוועדה תעלה כסף.

יעקב ליצמן: אנחנו עוברים לפנייה מס' 6 – מרכז למיפוי ישראל.

יוסף יצחק פריצקי: מדובר כאן על הגדלה לרכישת מצלמה אווירית, לפיתוח מצפה גיאומגנטי ולביצוע ימי עיון.

יעקב ליצמן: בשביל מה יש צורך בימי עיון?

רותם פלג: מזמינים אצלם ימי עיון וזה מותנה בהכנסה.

יעקב ליצמן: אבל לא אומרים מהי ההכנסה.

יעקב ליצמן: האם ההכנסה מכסה את ההוצאה?

רותם פלג: כן.

יעקב ליצמן: למה לא קיבלנו ימי עיון מאף משרד אלא רק מהם?

יעקב ליצמן: מאז שאני מכהן כיושב ראש ועדת הכספים ועד עכשיו לא ראיתי פנייה אחת שבה יש ימי עיון.

יעקב ליצמן: נדמה לי שימי עיון יש בכל משרדי ממשלה.

רותם פלג: זה ימי עיון שהם מעבירים לגורמי חוץ.

רותם פלג: יש להם אנשי מקצוע שהולכים לטכניון ומעבירים הרצאה שם.

יוסף יצחק פריצקי: האם יש פה גורם מהאגף למיפוי?

יוסף יצחק פריצקי: אתה מבקש עוד רבע מיליון שקל להאצת רישום זכויות במקרקעין.

יוסף יצחק פריצקי: תסביר לי מה קורה היום ברישום במקרקעין בישראל.

יוסף יצחק פריצקי: אני מדבר איתך על רישום בעלויות.

יוסף יצחק פריצקי: זה הרי תקוע במדינת ישראל כמו אלוהים יודע מה.

רותם פלג: בשנת 1998 הוקמה ועדה שהחליטה לטפל בכל נושא הרישום.

רותם פלג: בזמנו, 50% מהדירות לא היו רשומות.

יוסף יצחק פריצקי: מה קורה עכשיו?

רותם פלג: זה מתקדם, אבל אני מוכרח שזה לא אופטימלי עדיין.

רותם פלג: אתה רואה פה קיצוץ בסך 250 אלף ועוד כמה קיצוצים אחרים.

רותם פלג: כאשר אנחנו עשינו את ה-flat לפני התקציב הורדנו מתקנה אחת בשביל לעשות את זה מהר ועכשיו התחלנו לסדר את זה.

רותם פלג: זה חלק מהקיצוץ.

רותם פלג: היה קיצוץ של חצי מיליארד וחלק מזה היה מפה.

יוסף יצחק פריצקי: אנחנו נעביר את זה.

יוסף יצחק פריצקי: אני וכל אחד מחברי הוועדה רוצים דו"ח מה מצב רישום זכויות המקרקעין היום בישראל, איפה זה עומד.

רותם פלג: זה ממש לא בעיה.

רותם פלג: אני יכול להסביר לך איפה זה עומד בדיוק.

יוסף יצחק פריצקי: מגיע לאזרחים שהדירות שהם רכשו כבר לפני עשר וחמש עשרה שנים תהיינה רשומות על שמם בטאבו.

רותם פלג: נכון, אבל יש פה גם חלק שתלוי גם באזרחים.

רותם פלג: האזרחים לבצע את הפנייה הפיזית.

רותם פלג: כל עוד הם לא עושים את זה, אז זה אחד הגורמים לכך שזה נתקע.

רותם פלג: נכון, זה תקוע בעוד נקודות שאחת מהן היא המרכז למיפוי ישראל.

רותם פלג: נקודה אחרת זה הטאבו, לשכת רישום מקרקעין.

רותם פלג: יש פקקים בדרך.

יעקב ליצמן: האם אתה יכול להסביר בשביל מה צריך בכלל מרכז למיפוי ישראל?

יעקב ליצמן: האם אי אפשר לעשות קניית שירותים.

רותם פלג: למרכז למיפוי ישראל יש סמכות סטטוטורית.

יעקב ליצמן: אני לא שמעתי עד עכשיו שרצו להוציא את החוצה, למכור או להפריט.

רותם פלג: תפקידים מסוימים של זה אנחנו הפרטנו.

רותם פלג: התפקיד הראשון שמחייב את זה שזה יהיה של המדינה היא משום שיש לזה תוקף סטטוטורי.

רותם פלג: כל תוכניות היום במדינה צריכה חותמת שלהם שזה כשר לרישום ולכן אתה לא יכול להוציא החוצה.

יוסף יצחק פריצקי: המרכז הוא מרכז טוב.

יוסף יצחק פריצקי: אני מבקש רק דבר אחד.

יוסף יצחק פריצקי: אני מבקש דו"ח שיובא לוועדת הכספים על מצב רישום זכויות במקרקעין.

יוסף יצחק פריצקי: מה יש?

יוסף יצחק פריצקי: מה מגיע?

יוסף יצחק פריצקי: כמה מגיע?

יוסף יצחק פריצקי: איפה ומה תקוע?

רותם פלג: בסדר גמור.

יוסף יצחק פריצקי: אדוני היושב ראש, אתה יכול להצביע על זה.

יוסף יצחק פריצקי: הוא התחייב כאן להביא לנו דו"ח.

יוסף יצחק פריצקי: הדבר הזה הוא מעניין והוא חשוב לנו.

יעקב ליצמן: מי בעד פנייה מס' 6? אושר.

נועה יוצר: אני מעבירה את הטבלה לגבי פנייה 16, הדף שהיה חסר.

נועה יוצר: פנייה מס' 17 – אנחנו דחינו עכשיו את ההצעה של משרד התשתיות לשלב ג', כי הם הביאו נתוני גידול אוכלוסייה של 10%-11%, נתוני גידולי אוכלוסייה שהישובים נתנו להם, וסיכמנו עם המשרד לתשתיות על נתוני גידול אוכלוסייה שונים.

נועה יוצר: דרך אגב, אנחנו עשינו בדיקה עם הלשכה המרכזית לסטטיסטיקה ובהרבה מהישובים הם לא מאוד רחוקים מהמציאות.

נועה יוצר: יש שם באמת גידול אוכלוסייה הרבה יותר גבוה מאשר בשאר הערים.

מוסי רז: לפי הלשכה לסטטיסטיקה היה שם 5% גידול אוכלוסייה.

מוסי רז: אני יודע שבקריית ארבע היה 2%.

נועה יוצר: לא, לא בשנת 2001.

נועה יוצר: לא בדקנו את שנת 2001.

נועה יוצר: בדקנו מול יותר שנים.

נועה יוצר: בדקנו בחמש-שש שנים האחרונות.

נועה יוצר: אבל, בכל מקרה לא הסכמנו לקבל את הנתונים האלה.

נועה יוצר: סיכמנו איתם על נתוני גידול אוכלוסייה של 4%, אפילו שבהרבה מהישובים זה נמוך בהרבה מהגידול הטבעי שלהם, בגלל שיש עכשיו הגירה שלילית ובעיות מהסוג הזה.

נועה יוצר: אף אחד מהקווים לא מתחבר להתנחלות חדשה.

נועה יוצר: יש שם או בעיה של ביטחון, קידוחים שאי אפשר פשוט לגשת אליהם, נבות מים שאי אפשר לגשת אליהם, או בעיה פשוטה של אספקת מים.

נועה יוצר: האוכלוסייה גדלה וקו המים פשוט לא מספיק להגדיל את הכמות.

מוסי רז: האם את היית שם בשטח?

מוסי רז: אני הייתי וראיתי קווים חדשים בהתנחלות חדשה, איתמר ג'.

מוסי רז: את רוצה לומר לי שהם שותים שם ממימיות?

נועה יוצר: לא שותים שם ממימיות?

מוסי רז: אז איך שותים?

נועה יוצר: פיתוח שלוש, נחלק לשלושה שלבים.

נועה יוצר: היה שלב א' שכבר בוצע.

נועה יוצר: שלב ב' שחלקו בוצע ושלב ג' שאנחנו עובדים על התכנון שלו עכשיו.

מוסי רז: חבר'ה, זה מאפיה.

מוסי רז: הם עלו לשם בצורה בלתי חוקית, לא ברשות ולא בסמכות.

מוסי רז: אחרי ארבע שנים אמרו להם: בסדר, אתם יכולים לשבת פה.

מוסי רז: עכשיו גם מעבירים להם מים.

מוסי רז: איזה מן דבר זה?

מוסי רז: את אומרת לנו שזה לא להתנחלויות חדשות.

מוסי רז: אני מוכן שתיסע עכשיו הוועדה לאיתמר ג' ואם אנחנו נראה שהעבירו לאיתמר ג' שזה התנחלות חדשה צינור, אז אנחנו נצביע נגד.

מוסי רז: אם נראה שלא אז אני אצביע בעד.

מוסי רז: מה דעתכם על זה?

מוסי רז: הרי אנחנו סומכים על המידע שלה.

מוסי רז: מי סיפר לך את הסיפורים האלה שזה לא התנחלות חדשה?

יוסף יצחק פריצקי: הממשלה שאתם, לא אנחנו, חברים בה, באה ואמרה: רבותיי, אנחנו מתחייבים שלא תהיינה התנחלויות חדשה, נשמור על הקיים כתנאי למשא ומתן.

יוסף יצחק פריצקי: אתם הסכמתם.

יעקב ליצמן: יוסי, אין היום התנחלויות.

יעקב ליצמן: מי בא לשטחים היום?

אמנון כהן: מי בא היום להתנחלות?

אמנון כהן: בורחים משם.

יוסף יצחק פריצקי: אם זה למצב הקיים, כי גונבים מים או שיש חבלה, אז ודאי שנצביע בעד.

יוסף יצחק פריצקי: לא יכול להיות שאנשים ישבו ללא מים במצב הקיים.

יוסף יצחק פריצקי: אבל אם זה קווים לעידוד התיישבות אחרת וחדשה, אז צריך להצביע נגד.

יוסף יצחק פריצקי: תגידי לנו מה זה?

נועה יוצר: לפי המידע שיש בידי ממחוז מרכז של מקורות ומנציבות המים, מדובר בהחלפת קווים קיימים.

מוסי רז: האם היא מוכנה להצהיר לפרוטוקול שבכל המאחזים החדשים שהוקמו מעבר לקו הירוק שותים ממימיות?

יעקב ליצמן: היא לא יכולה.

יעקב ליצמן: אתה יודע שזה לא שייך אליה.

יעקב ליצמן: אני קיבלתי את הדף החסר של פנייה 16.

יעקב ליצמן: אני מצביע על פנייה 15 16 שלא שייכת לנושא שלפנינו.

יעקב ליצמן: מי בעד פנייה 15 16 ירים את ידו?

יעקב ליצמן: מי נגד?

יעקב ליצמן: אושר.

מוסי רז: בפנייה 17 מעבירים 11.5 מיליון שקל.

מוסי רז: לפי החישוב הזה לירושלים צריך במיליארד שקל מים.

יעקב ליצמן: מי בעד פנייה 17 ירים את ידו?

יעקב ליצמן: מי נגד?

יעקב ליצמן: בעד – רוב

יעקב ליצמן: אנחנו עוברים לפנייה מס' 19.

יעקב ליצמן: החטיבה להתיישבות רוצה לעשות מימון פעילויות יצרניות.

צבי חיימוביץ: הבקשה הזו היא בקשה של חלוקה של התוספת שאושרה בבסיס התקציב והייתה מונחת בעתודה להתיישבות.

צבי חיימוביץ: היא הופיעה בהצעה המקורית.

צבי חיימוביץ: מה שקרה הוא שהייתה הגדלה מ-80 מיליון ל-133 מיליון וזה פשוט החלוקה של הבקשה האורגינלית.

צבי חיימוביץ: אין פה שום שינויים, אלא זו בקשה אורגינלית של חלוקת העתודה.

מוסי רז: למה לא ביקשו זאת בהתחלה?

צבי חיימוביץ: אז לא הייתה חלוקה.

יעקב ליצמן: חבר הכנסת רז, אתה בכלל מערער על החטיבה להתיישבות.

מוסי רז: נכון.

יוסף יצחק פריצקי: מה זה עתודה להתיישבות חדשה?

צבי חיימוביץ: זה עתודה להתייקרויות.

צבי חיימוביץ: זה עדיין לא מחולק.

צבי חיימוביץ: כשיש התייקרויות מחלקים את זה.

צבי חיימוביץ: כרגע זה לא תקציב תפעולי.

מוסי רז: התיישבות חדשה זה התיישבות שהיא מעבר לקו הירוק.

מוסי רז: זו הגדרה של התיישבות חדשה.

מוסי רז: אם היא הוקמה השנה אבל היא בתוך הקו הירוק היא לא התיישבות חדשה.

נחום לנגנטל: אגב, אני מאוד מאוד בעד זה שהחטיבה להתיישבות תטפל גם במקומות המרוחקים בתוך הקו הירוק.

נחום לנגנטל: שלום שמחון ואני הגשנו בזמנו על זה הסתייגות.

נחום לנגנטל: הגשנו בקשה שיטפלו גם בערבה ובשאר המקומות שהם לא התיישבויות חדשות.

יעקב ליצמן: מי בעד פנייה 19?

יעקב ליצמן: בעד – רוב

יעקב ליצמן: נמנע – 1

יעקב ליצמן: רבותיי, לחבר הכנסת אמנון כהן ישנה בקשה לגבי פנייה מס' 003-70.

אמנון כהן: שם זה תוך 21 יום ואני רוצה להקדים את זה, אי אפשר.

אמנון כהן: כלומר, שלא ימתינו 21 יום.

צבי חיימוביץ: אנחנו עוסקים בשיפוץ בתים ומה שקרה זה השתתפות של משרד השיכון בחטיבה להתיישבות, כי כל הבתים שייכים למדינה.

צבי חיימוביץ: הדבר הזה לא אושר, אלא כאשר מאושר תקציב לנושא השיכון אחר כך צריכה להיות פעולת השתתפות אלינו.

צבי חיימוביץ: זה פשוט טכני.

מוסי רז: זו הגדלה של תקציב החטיבה להתיישבות ב-4.750 ₪ לשיפוץ בתים.

מוסי רז: היה דו"ח של מבקר הסוכנות שהבתים האלה שהם שייכים למדינה, מושכרים לדיירים.

מוסי רז: רק מה?

מוסי רז: ב- 70% מהמקרים שכחו לקבל שכר דירה בשלושים השנה האחרונות.

מוסי רז: שלושים שנה לא מקבלים שכר דירה.

מוסי רז: עכשיו אנחנו גם צריכים לשפץ אותם.

יעקב ליצמן: חבר הכנסת מוסי רז, אתה נכנסת באיחור לישיבה, אבל אני רוצה לומר לך שהבוקר היה דיון על מים ואני שאלתי את הרפרנט של האוצר מה קורה עם היטל הפקה מבארות מים.

יעקב ליצמן: לא ביקשו חובות עשר שנים.

יעקב ליצמן: זאת אומרת, כל המדינה ככה.

מוסי רז: ארבעת אלפים משפחות שגרות בחינם שלושים שנה.

מוסי רז: הרב ליצמן, אני אומר לך בדיוק על מה מדובר.

מוסי רז: יש לי חייל בצבא שהוא אגב בן אחותו של חבר כנסת, אבל נשאיר את זה בצד כי זה לא קשור.

מוסי רז: בפעם האחרונה שבאתי לשירות מילואים הוא אמר לי: שמע, אני עכשיו בעניינים של בית.

מוסי רז: שאלתי אותו במה מדובר והוא ענה לי: קיבלתי בית, שני דונם אדמה, 75 מטר מרובע.

מוסי רז: הוא אמר לי שהבית זקוק לשיפוץ, חצי על חשבונו וחצי על חשבון החטיבה להתיישבות.

מוסי רז: שאלתי אותו: כמה עלה הבית והוא ענה לי כך: מה פתאום "עלה"?

מוסי רז: בחינם.

מוסי רז: רק השיפוץ הוא חצי על חשבוני וחצי על חשבון החטיבה להתיישבות.

מוסי רז: אחר כך הוא שואל אותי, האם זה מעבר לקו הירוק?

מוסי רז: אתה שואל אותי מי קובע קו ירוק.

צבי חיימוביץ: מוסי, זה קרוונים.

צבי חיימוביץ: לא מדובר על אף בית.

צבי חיימוביץ: אנחנו לא עוסקים בבתים, רק משרד השיכון.

מוסי רז: למה?

מוסי רז: בשביל שיוכלו אחרי זה לשלוח אותם לגבעה?

מוסי רז: לקחו אלף קרוונים לגבעות בצורה בלתי חוקית ועכשיו רוצים שנשפץ אותם.

יעקב ליצמן: מי בעד פנייה מס' 003-70?

יעקב ליצמן: בעד – רוב

יעקב ליצמן: אושר, תודה רבה.

יוני גרטי: יש שתי פניות של משרד הפנים, פנייה מס' 26 ופנייה מס' 27.

יוני גרטי: אנחנו דיברנו כבר על פנייה מס' 26.

יוני גרטי: זו פנייה שנועדה לתקצב את עבודתה הראשונית של ועדת התכנון לפרוייקטים של תשתית לאומית.

יוני גרטי: להזכירכם, לא נכנס שם הנושא של מגורים.

אמנון כהן: אני ביקשתי שיכניסו דיור, כי נושא הדיור לא היה.

יוני גרטי: פנייה מס' 27 היא לתקצב תוכניות מתאר במגזר הערבי.

יוני גרטי: בהתאם להחלטת הממשלה, אגף תקציבים נתן תוספת תקציב של 17.7 מיליון שקל למינהל התכנון במשרד הפנים.

יוני גרטי: אנחנו הולכים לפי התוכנית הזו כבר שנה שנייה ברציפות.

יוני גרטי: זו תוכנית מתקדמת ופנייה מס' 27 לוועדה נועדה לעזור לכולם לקדם את הנושא.

מוסי רז: לגבי התשתיות, למה לא אמרתם לנו כאשר חוקק חוק ההסדרים שזה יעלה גם כסף?

יוני גרטי: אני חושב שזה היה מובן מאליו.

מוסי רז: אני חושב שאם היינו יודעים מראש שזה גם יעלה כסף, היינו יכולים אולי לשכנע יותר חברי כנסת להפיל את ההצעה.

יעקב ליצמן: זה מסביר את המצב במדינה.

יעקב ליצמן: באים אלינו כי רוצים שנציל את רשות שמורות הטבע.

יעקב ליצמן: היה להם חוב של 56 מיליון שקל ואישרנו להם לכסות את החובות בסוף שנת התקציב.

יעקב ליצמן: אחר כך באים לחוקק חוק להציל את המדינה מיד הירוקים, מיד רשות שמורות הטבע עם הול"ל.

יעקב ליצמן: פעם אחת אומרים להציל את רשות שמורות הטבע ואחרי שבועיים אומרים להציל את המדינה מיד רשות שמורות הטבע.

יעקב ליצמן: בעד- 3

יעקב ליצמן: מי בעד פנייה מס' 27?

יעקב ליצמן: מי נגד?

יעקב ליצמן: אושר, תודה רבה.

אלעד תמרי: הנושא מוסכם והוא נעשה בשיתוף פעולה ובעצם בא לאפשר את יישום ההסכם שנחתם בסוף שנת 2001 והסדיר את הסיוע לענף התיירות לשנים 2001 ו-2002 בסך 180 מיליון שקל.

אלעד תמרי: פה מדובר בחלק של 2002 כ-118 מיליון שקל.

אלעד תמרי: פה זה מופיע כ-112 כי חלק זה שינוי פנימי בתוך התקנה.

עופר חוגי: אני יודע שיש בקשות שלא מאושרות.

עופר חוגי: האם אין לא מאושרות בגלל שאין כסף?

אלעד תמרי: יש כסף.

אלעד תמרי: יש אפילו עודף כסף.

אלעד תמרי: אין בעיה של כסף מבחינת חוק עידוד השקעות הון בתיירות.

אלעד תמרי: יש עודפי מזומנים.

עופר חוגי: אני מכיר לפחות פרוייקט אחד שהוא במשא ומתן כבר שלוש שנים.

אלעד תמרי: זה לא קשור לתקציב.

אלעד תמרי: עקב המצב בשוק התיירות, קצב הביצוע בחוק העידוד מאוד פחת.

יוסף יצחק פריצקי: למה הולך הכסף פה, באופן כללי?

אלעד תמרי: חלק מהותי מהכסף הולך לפעולות פרסום, תדמית ומכר בעולם.

אלעד תמרי: משרד התיירות נוקט בשיטה חדשה שהיא יותר אפקטיבית לתקופה הזו ופועלים בקהלים יותר מצומצמים והם בעיקר: יהודים ונוצרים מזדהים.

אלעד תמרי: בנוסף, ישנו הסדרת נושא קרנות מיוחדת עקב המצב של השתתפות בפעולות ותמרוץ של מלונות ומארגני תיירות וזה עוד 35 מיליון שקל.

אלעד תמרי: יש נושא של תיירות פנים שבו בינתיים מדובר בקמפיין תיירות פנים כהמשך לקמפיינים שהיו בשנת 2001, בתקווה שהם יהיו קצת יותר משוכללים, עם יותר הדגש על מכר.

אלעד תמרי: יש עוד עתודה בנושאים שעדיין לא הוסכמו.

יוסף יצחק פריצקי: איפה יושבת העתודה?

אלעד תמרי: בסעיף 370315 – עתודה לעידוד תיירות פנים שזה פעולות עם עמותות לתיירות השונות.

אלעד תמרי: משרד התיירות רוצה לשנות את הקריטריונים שהיו מקובלים עד עכשיו והכסף יימצא בעתודה עד שהנושא יוסכם על ידינו, על ידם ועל ידי משרד המשפטים.

אלעד תמרי: בנוסף, עתודה לאירועים ומופעים שזו בעצם נגזרת של הפעולות עם העמותות, אירועים ומופעים שונים ברחבי הארץ.

יוסף יצחק פריצקי: לפני יומיים ישבתי עם סוחרי ירושלים.

יוסף יצחק פריצקי: המצב במרכז העיר הוא איום ונורא.

יוסף יצחק פריצקי: מתברר לי שיש איזשהי הוראה או הנחייה, לא חס ושלום של משרד התיירות או של מארגני טיולים, שלא לנים בירושלים בלילה מחמת שאין כיסוי ביטוחי.

יוסף יצחק פריצקי: אני רוצה להגיש לסגן השר מלכיאור שאילתא בנושא.

יוסף יצחק פריצקי: מתברר שהסוכנות או משלחות יהודיות שמגיעות לכאן, לא לנות בירושלים בלילה.

יוסף יצחק פריצקי: האם יש הוראה כזו שלא ללון בירושלים בלילה?

אלעד תמרי: אני לא מכיר הוראה כזו.

יעקב ליצמן: אם כן, זה חמור מאוד.

יוסף יצחק פריצקי: נכון, אין ויכוח על זה בכלל.

עופר חוגי: אין פה מענקים למסיעים או למדריכי תיירות.

אלעד תמרי: במה שקשור להסכם יש שני אספקטים למדריכי תיור.

אלעד תמרי: אחד הנושאים שבהם משרד התיירות בפעילות השיווק שלו בחו"ל זה שימוש במומחים מהארץ שיבואו לקהל היעד בחו"ל ויסבירו להם ומדובר בעיקר במדריכי התיור שהם עובדים עם המקומות באופן ספציפי והם יכולים להביא את החוויה מהשטח בחו"ל בפעולה של פנים אל פנים.

אלעד תמרי: פה הם נהנים ומקבלים את המשכורת מהמדינה.

עופר חוגי: האם לא היה יותר נכון לסבסד את מחירי בתי המלון במקום להשקיע כל הרבה כסף בפרסום?

עופר חוגי: אפשר לסבסד את מחירי הלינה בבתי מלון ולמכור את חבילות הנופש לחברת החשמל, למשל.

יוסף יצחק פריצקי: חבר הכנסת חוגי, יש להם אנשים מקצועיים שמבינים את העניין.

יוסף יצחק פריצקי: אני יכול לסמוך עליהם.

יוסף יצחק פריצקי: עזוב את זה.

יעקב ליצמן: מי בעד פנייה מס' 23?

יעקב ליצמן: מי נגד?

יעקב ליצמן: אושר, תודה רבה.